تایوان آداسینین دوغو ساحلین‌ده میدانا گلن ۶،۴ بؤیوکلویون‌ده‌کی زلز‌له‌ده ۴ نفر حیاتینی ایتیردی، ۲۲۵ نفر ده یارالاندی.
آمریکا ژئولوژی آراشدیرمالار مرکزینین بیلگیلرینه گؤره، یئرین ۱۰،۶ کیلومتر درینلیگینده میدانا گلن ۶،۴ بؤیوکلویون‌ده‌کی زلز‌له‌نین مرکزی هوالین شهرینین ۲۲ کیلومتر قوزئی دوغوسو اولاراق قید ائدیلدی.
تایوان مرکز خبر آژانسینین خبرینه گؤره، یئتکیلیلر، زلزله سببی ایله ۱۴۵ نفرین ایتکین اولدوغونو آچیقلادی.
زلز‌له‌ده، بیر هتل ییخیلدی، بیر کؤرپو داغیلدی، ساحلده بعضی یوللار آغیر خسارت آلدی.
"پاسیفیک اود چمبری" زلز‌له و وولکان قورشاغین‌دا یئر آلان تایوان‌دا، ۱۹۹۹دا میدانا گلن ۷،۶ بؤیوکلویون‌ده‌کی زلز‌له‌ده ۲ مین ۳۰۰دان چوخ اینسان حیاتینی ایتیرمیش‌دی.
